Apcon az FTC magyar bajnok csatára tiszteletbeli gólkirályi címet kapott
A házigazdák sikerével zárult az Apci TE által rendezett 10. Rezsnyák András (Bandi) emléktorna.
„Szoki bá'”, alias Szokolai László a Szent István SE csapatával érkezett Apcra. A 12-szeres magyar válogatott, az FTC és az osztrák Sturm Graz, később pedig a Gyöngyösi SE immár 70 éves hajdani támadója két elismeréssel gyarapodott. A fővárosból jött zöld-fehér fiatalok ezüstérmet vihettek haza Szokolaivall együtt, akit az ATE részéről tiszteletbeli gólkirályi címmel jutalmaztak. A SZISE gárdáját csak a vendéglátó Apc előzte meg az öt csapatot felvonultató hagyományos rendezvényen, azaz a hazaiak nyerték a kerek évfordulós rendezvényt. A 10. Rezsnyák András (Bandi) emléktorna végeredménye 1. Apci TE 2. Szent István SE 3. Zagyvaszántó SE 4. All Star 5. Hatvani Lokomotív Különdíjak Legjobb kapus: Csík Tibor (Szent István)  Legjobb mezőnyjátékos: Varga István (All Star)  Gólkirály: Tunyogi Zoltán (All Star) Tiszteletbeli gólkirály: Szokolai László (Szent István)  Legjobb apci játékos: Matusik Ádám